
Članak donosi pogled iz diplomatskoga ugla na suparništvo i nesuglasice velikih sila 
i novih balkanskih država u vezi s projektima transbalkanskih željeznica. Temelji se 
uglavnom na arhivskoj građi diplomatske provenijencije. Od 1900. do 1912. razvio se 
diplomatski diskurs o balkanskim željeznicama, prije svega između Austro-Ugarske i 
Srbije (1906. — 1912.). Međutim, ti će projekti ostati samo na papiru zbog političkih 
prevrata na Balkanu od 1908. do 1912., a osobito zbog diplomatske krize koja je 1912. 
zavladala između Austro-Ugarske i Srbije zbog izlaska Srbije na Jadran preko albansko- 
ga primorja. 


Ključne riječi: Austro-Ugarska; balkanski željeznički projekti; velike sile; Jadransko 
more; Šenđin; Srbija 


Opće gospodarske prilike na Balkanu krajem XIX. i početkom XX. sto- 
ljeća 


Industrijska revolucija u Europi i ujedinjenje Italije i Njemačke između 
1861. i 1871. označili su uspon velikih industrijskih sila u Europi i početak 
imperijalizma. Bilo je to razdoblje ekonomske i političke ekspanzije velikih 
sila, njihove borbe za tržišta i kolonije. Po završetku ,podjele svijeta" njihova 
se borba nastavila u stvaranju interesnih sfera. Antagonizmi i utrka velikih 
sila za uspostavu ekonomskoga i političkoga utjecaja u Osmanskom Carstvu 
osobito se pojačavaju nakon ujedinjenja Njemačke 1871. i njezina ubrzanoga 
gospodarskog i vojnog razvitka. Posljedično, tijekom druge polovine XIX. i 
početkom XX. stoljeća velike europske sile raspoređuju se u dva suparnička 
bloka, Trojni savez i Trojnu antantu, što se odrazilo i u njihovoj balkanskoj 
politici. U prvim desetljećima XX. stoljeća velike sile potpisale su brojne tajne 
ugovore o podjeli interesnih sfera od Indije pa sve do Balkanskoga poluotoka. 

No još početkom istoga stoljeća u tu podjelu uključuju se i nove balkanske dr- 
žave, s glavnim ciljem što bržega razbijanja Osmanskoga Carstva na Balkanu i 
širenja granica vlastitih država. 


Razvoj kapitalističkih odnosa u novim balkanskim državama poticao je 
društveno raslojavanje, odnosno rast moći buržoazije, vojske, birokracije i vla- 
dajućih dinastija. Taj razvojni put popraćen je usponom nacionalizma, šoviniz- 
ma i megalomanije. Megalomanske pretenzije novih balkanskih država nisu 
bile slučajne. One su u drugoj polovini XIX. i prvom desetljeću XX. stoljeća 
doživjele relativno brz gospodarski i društveni razvitak. Trgovinski promet sa 
zapadnom i srednjom Europom i brzi prirast stanovništva utjecali su na naci- 
onalni prosperitet tih zemalja. Do tridesetih godina XX. stoljeća obim vanjske 
trgovine novih balkanskih država bio je pet puta veći. U takvim okolnostima 
osnivane su nacionalne banke tih zemalja, što je otvorilo vrata prodoru ino- 
zemnoga financijskoga kapitala, posebice preko državnih zajmova. Početkom 
XX. stoljeća mlade balkanske države ušle su u fazu postupnoga rasta industrije. 
U Rumunjskoj i Grčkoj postojala je željeznička mreža koja je premašivala 1500 
km, a u Srbiji i Bugarskoj bilo je preko 500 km željezničke pruge.!' Sveukupni 
gospodarski razvitak rezultirao je povećanim potrebama balkanskih država za 
tržištima i za punom ekonomskom i političkom neovisnošću. Za postizanje 
tih ciljeva bilo je potrebno osnažiti se i u vojnom smislu. Ubrzo je počelo op- 
skrbljivanje oružjem, koje se uglavnom kupovalo od zapadnih proizvođača. 
Bugarska je 1904. s Francuskom potpisala nekoliko ugovora za opskrbu to- 
pništva, a s Njemačkom je ugovorena opskrba streljivom. Grčka je 1905. poče- 
la kupovati puške iz Austrije, a topove iz Francuske. S druge strane, francuski i 
njemački kapital bio je u velikom natjecanju za opskrbu Osmanskoga Carstva 
vojnim materijalom. Tako su sve balkanske države povećale svoj vojni budžet. 
Na vojni budžet Srbije otpadalo je 22 % od ukupne državne potrošnje, na bu- 
garski vojni budžet 24 %, na rumunjski 18,7 %, a na grčki 22,7 %.? 

U takvim okolnostima mlade balkanske države nastoje dobiti što povolj- 
nije uvjete za svoj gospodarski razvitak. Shodno tome, tijekom posljednjih 
desetljeća XIX. i početkom XX. stoljeća počinje vrlo snažno uvezivanje gos- 
podarskih i strateških pitanja. U kontekstu Balkana to će uvezivanje dobiti još 
specifičnije značenje jer će doći do sudara interesa ne samo velikih sila nego i 
novih balkanskih država. Ideje i projekte za izgradnju balkanskih željeznica u 
prvom desetljeću XX. stoljeća izlažu Austro-Ugarska, Italija, Srbija, Crna Gora, 


'  Jelavich na temelju statističkih bilješki autora N. Spulbera, I. Barenda i G. Rankija nagla- 
šava: ,Prva grčka linija bila je dionica pruge duga 9 km od Atene do Pireja, izgrađena 1867. 
- 1869.; do 1914. zemlja je imala 2196 km tračnica. Prva rumunjska željeznica krenula je od 
Bukurešta do dunavske luke Giurgiu; do 1914. mreža se povećala na 3754 km. Do toga vremena 
Srbija je imala 1567 km željeznice, a Bugarska 2227 km. [...] Sve ove pruge, iako su ih gradile 
strane privatne tvrtke, nacionalizirane su, u Rumunjskoj 1888., u Srbiji između 1889. i 1892., 
u Bugarskoj 1885. i u Grčkoj od samoga početka" (Ch. JELAVICH, B. JELAVICH, Themelimi i 
shteteve kombčtare tč Ballkanit, 184). 

? BOPBEBHA, ,Cp6uja u BankaH? 207-210; TYEBPMJIOBMB, Hemopuja nomumuuke 
Mucnu, 201-206. 

Bugarska i Grčka, ali će u to pitanje osim Osmanskoga Carstva? biti upletene i 
druge europske sile. 


Austrougarska željeznička politika 


U drugoj polovini XIX. stoljeća i do početka Prvoga svjetskog rata Austro- 
Ugarska Monarhija bila je glavna gospodarska sila na Balkanskom poluotoku. 
Taj primat iskoristila je na planu izgradnje željeznica, proširujući postupno 
svoj ekonomski i politički utjecaj u jugoistočnoj Europi. Nove balkanske dr- 
žave, sa slabim gospodarstvima, nisu mogle same izgraditi željeznice, a bile su 
svjesne da su upravo one glavna arterija njihova brzoga gospodarskog i poli- 
tičkog napretka. 

Kako navode Charles i Barbara Jelavich, sredinom XIX. stoljeća ,,sve bal- 
kanske zemlje imale su strast za izgradnju željeznica“* Upravo će tu okolnost 
dobro iskoristiti Dunavska Monarhija i gradnjom transbalkanskih željeznica 
proširiti svoj ekonomski utjecaj na Balkanu, čak i na udaljena područja koja 
su ostala relativno netaknuta od britanskih i francuskih industrijskih i komer- 
cijalnih kompanija. Beč je 1868., samo godinu dana nakon osnivanja Dvojne 
Monarhije, uspio od Visoke porte dobiti koncesiju za realizaciju vrlo ambicio- 
znoga plana za to vrijeme, tj. za izgradnju željezničke pruge na liniji Istanbul — 
Adrianopol (Drinopolje/Edirne) - Plovdiv - Sofija - Niš - Beograd sve do au- 
strougarske granice. Gradnja je započela 1872., ali je privremeno obustavljena 
zbog ustanaka i ratova na većem dijelu Balkanskoga poluotoka tijekom ,istoč- 
ne krize" od 1875. do 1878. godine. Radovi su po završetku krize nastavljeni, a 
željeznička pruga koja povezuje Istanbul i Beč završena je 1888. godine. 


Austro-Ugarska je na Berlinskom kongresu kao jedan od uvjeta za pri- 
znavanje neovisnosti Srbije zahtijevala od srpske vlade da se obveže angažira- 
ti austrijsku tvrtku za izgradnju željezničke pruge od Beograda do osmanske 
granice makedonskih pokrajina. Srbija bi također bila dužna surađivati s Au- 
strijancima u izgradnji sljedeće željeznice do Bugarske i Osmanskoga Carstva. 
Još jednim austrijskim uvjetom predviđeno je da će Srbija prihvatiti Austro- 
Ugarsku kao najpoželjniju ,trgovačku zemlju" za planirani režim plovidbe Du- 
navom. Iako ti uvjeti nisu bili povoljni za Srbiju, njezina vlada bila ih je pri- 
morana prihvatiti.“ Dakle, političkom dogovoru prethodila su dva sporazuma, 
Sporazum o željeznicama i Sporazum o trgovini, sklopljena u travnju 1881. 
godine. Pod sličnim uvjetima kao za Srbiju Beč je obvezao i rumunjsku vladu 


* U posljednjim godinama vladavine sultana Abdula Hamida II. (1876. — 1909.) Osmansko 
Carstvo trostruko je povećalo gradnju željeznica u odnosu na godine kada je sultan došao na 
prijestolje. Tako je 1907./1908. željeznička mreža Osmanskoga Carstva obuhvaćala 5883 km, 
a to se odrazilo i u desetostrukom povećanju državnih prihoda od željezničkih aktivnosti (S. 
SHAW, E. SHAW, Historia e Perandorisć Osmane, 282). 

“ Ch.JELAVICH, B. JELAVICH, Themelimi i shteteve kombčtare te Ballkanit, 183. 

5 Isto. 

* GLENNY, The Balkans, 149-150. 

da prihvati trgovinske sporazume i angažiranje austrijskih tvrtki za izgradnju 
rumunjskih željeznica uz vrlo povoljne uvjete.“ Slično kao u slučaju Rumunj- 
ske i Srbije, Berlinski je ugovor člancima 10. i 11. i Bugarsku uveo u tzv. želje- 
zničko pitanje, koje će u bugarskom kontekstu trajati najmanje tri desetljeća. 
Bugarska je bila obvezna financirati nekoliko projekata izgradnje željeznica i 
podnijeti ponude stranim konzorcijima. Austrijski barun Hirsch dobio je pra- 
vo produžiti željezničku liniju Orient Express kroz Bugarsku i povezati ju s 
prugom koja je već bila u izgradnji u istočnoj Rumeliji. U pitanju bugarskih že- 
ljeznica imale su udjela i britanske tvrtke: tvrtka Barclay Brothers kupila je sta- 
ru i neiskorištenu prugu Ruse — Varna za izgradnju priključnoga dijela pruge 
Istanbul - Beč koji bi prolazio preko bugarskoga teritorija. U tim okolnostima 
Rusija, koja je imala svoje planove o kontroli suvereniteta Bugarske, nije ostala 
postrani, nego je tražila od Bugarske financiranje izgradnje željezničke pruge 
od grada Ruse duž Dunava do Sofije, koju je smatrala od velikoga strateškog 
značenja. Rusi su čak željeli da se ta pruga izgradi prije one baruna Hirscha. No 
bugarski princ Aleksandar Battenberg i bugarske političke stranke smatrali su 
izgradnju Orient Expressa važnijom za zemlju u gospodarskom pogledu. Pita- 
nje željezničkih pruga još je više produbilo nesuglasice Bugara i Rusa, posebno 
između bugarskoga princa i ruskih careva, što je 1886. rezultiralo abdikacijom 
princa Battenberga.* 


Kako je Bosna i Hercegovina od 1878. bila pod austrougarskom okupaci- 
jom, a pozivajući se na odredbe Berlinskoga kongresa, Beč je 1900. pokrenuo 
pitanje izgradnje bosanske željeznice od Uvca? do Mitrovice na Kosovu, ali je 
od toga morao odustati kada je ruski veleposlanik u Beču skrenuo pozornost 
na to da je takva namjera u suprotnosti s austro-ruskim tajnim sporazumom iz 
1897. o očuvanju statusa quo na Balkanu. Beč se svojem planu ponovo vraća u 
prosincu 1902., kada u tu svrhu od njemačke vlade traži diplomatsku potporu 
kod Porte. Međutim, njemački kancelar Bernhard von Biilow savjetuje ministra 
vanjskih poslova Austro-Ugarske grofa Agenora Romualda Goluchowskog da 
napusti tu zamisao zbog nepovoljne situacije u Makedoniji, ,,no, ostane li kod 
svoje namjere, neka se prije svega sporazumi s Rusijom, kako bi ona primirila 
Srbiju, Crnu Goru i Bugarsku, koje će se bez sumnje protiviti tome planu*.!" 
Ministar vanjskih poslova carske Rusije grof Vladimir Nikolajevič Lamsdorf 
osobno moli austrijskoga cara Franju Josipa i grofa Goluchowskog neka na- 
puste taj plan jer ruska vlada ostaje pri mišljenju koje je dala još 1900., na što 
Austro-Ugarska na kraju pristaje.!! 


7 Isto, 150. 

8 DZHALEVA-CHOKOVA, ,Balkans Railways Development"; GLENNY, The Balkans, 172; 
Ch. JELAVICH, B. JELAVICH, Themelimi i shteteve kombčtare tč Ballkanit, 183. 

?* Uvac, naselje u istočnom dijelu Bosne na granici sa Srbijom. Bio je jedna od dviju postaja 
Bosanske istočne željeznice izgrađene od Sarajeva do Uvca i Vardišta za vrijeme austrougarske 
vladavine u Bosni i Hercegovini. Izgradnja pruge započela je 1903. (,Uvac, Rudo"). 

. ŠIŠIĆ, Predratna politika Italije, 56. 

1 Jsto. 

Širenje austrijske željeznice dalo je veliki poticaj austrougarskom gospo- 
darstvu. Od 1867. do 1907. austrougarska se željeznička mreža udesetostru- 
čila.'? 


Projekti za balkansku transverzalnu željeznicu Dunav - Jadran 


Od svih balkanskih država jedino Srbija nije imala izlaz na more, pa je u 
prva dva desetljeća XX. stoljeća izlazak Srbije na Jadran postao istinska opse- 
sija srpskih političkih vođa. Kako bi dobila trgovački izlaz na Jadransko more, 
srpska vlada istupila je 1906. s projektom izgradnje pruge na balkanskoj tran- 
sverzali Niš — Kosovo - Šenđin (San Giovanni di Medua), koja bi povezala 
Dunav s Jadranom. Ideja o izgradnji željeznice Dunav — Jadran pojavila se 
prilično rano u srpskim političkim krugovima. Datira još iz 1896. godine.!? 
Ponovo je aktualizirana 1906., upravo u vrijeme carinskoga rata između Au- 
stro-Ugarske i Srbije.'* Srbija je tijekom toga ekonomskog rata za izvoz i uvoz 
robe bila prinuđena koristiti samo solunsku osmansku prugu, koja je također 
bila pod kontrolom austrougarske prijestolnice.'* Zanimljivo je da se krajem 
1906. javio sličan plan o balkanskoj transverzalnoj željeznici, čija je gradnja 
planirana od Ulcinja na Jadranu do Prahova na Dunavu, a trebala je ići preko 
Skadra, Prizrena, Peći, Mitrovice, Kuršumlije i Niša. Njezino financiranje i re- 
alizaciju trebao je preuzeti mješoviti francusko-talijansko-britanski konzorcij. 
Taj plan nije bio slučajan, jer su ga zagovarali upravo Talijani u okviru svoje 
balkanske politike, a i zbog suparništva s Austro-Ugarskom u ovom dijelu 
Europe. I premijer talijanske vlade Giovanni Giolitti i ministar vanjskih po- 
slova Tomasso Tittoni toplo su preporučivali talijansko financijsko ulaganje u 
tu željeznicu.“ 


Austrougarski politički i vojni krugovi nisu krili svoje nezadovoljstvo 
tim srpskim i talijanskim namjerama, u kojima su bile uočljive ne samo eko- 
nomske nego i političke pretenzije, jer bi takva transbalkanska željeznica u 
rukama Talijana ili Srba zasigurno ugrožavala vitalne interese Austro-Ugarske 
na ovom dijelu Balkanskoga poluotoka, tj. njezin strateški prodor do Soluna. 
Beču je također bilo jasno da Srbija pokušava ostvariti ne samo gospodarsko 
oslobađanje od Austro-Ugarske nego i teritorijalnu ekspanziju prema Albaniji, 


"KANN, A History of the Habsburg Empire, 464-466. 

1 Tvorac toga željezničkog projekta Jovan Viclik pisao je 1896. Nikoli Pašiću: ,Vrijeme je da 
Srbi dobiju željezni put do Jadrana i bratsku zajednicu Srbije s Crnom Gorom. [...] Tada će Srbi- 
ja i Crna Gora imati slobodne ruke da se prošire u Bosni i Staroj Srbiji [Kosovo]? (BOPBEBME, 
»IIpojekm JaopancKe sceneznuye "', 4). 

'“. Austro-srpski gospodarski rat, poznat i kao ,svinjski rat (1906. — 1910.), koji je započeo 
austrougarskim bojkotom srpske žive stoke. Ta je borba potaknuta srpsko-bugarskim sporazu- 
mom pod utjecajem Rusije u travnju 1904. i srpsko-bugarskom carinskom konvencijom zaklju- 
čenom 1905. godine. 

'5 PATKOBHA, BYPHIIHRA, CKOKO, Cp6uja u Ilpna Topa, 19. 

s ŠIŠIĆ, Predratna politika Italije, 56-57. 

koju su Austrijanci smatrali područjem vlastitoga utjecaja još od vremena Kul- 
tusprotektorata nad Albancima. 7 


Izgradnjom pruge koja bi povezala Dunav s Jadranskim morem Srbija bi u 
svojim rukama imala najvrednije balkanske arterije, postajući tako najvažnija 
tranzitna država na Balkanu.'* Od svih mogućih varijanti trgovačkoga izlaza 
na more srpska vlada izabrala je upravo onu rutu koja je vodila preko alban- 
skih teritorija i završavala na albanskom primorju. 


Prema srpskom željezničkom projektu iz 1906., pruga bi krenula od Du- 
nava u Prahovo kod Negotina (s idejom da most i jedna grana pruge idu u 
Craiovou da bi se povezala s rumunjskim željezničkim sustavom), zatim bi 
nastavila Timočkom dolinom kod Zaječara i Kruševca, a odatle preko vodo- 
dijelnice kroz tunel prema Nišu, gdje bi se susrela s postojećom glavnom lini- 
jom. Nastavljajući dalje preko Morave, pruga bi se spustila dolinom Toplice i 
nastavila u Prokuplje i Kuršumliju, gdje bi stigla do osmanske granice i vrha 
druge vododijelnice. U nastavku bi pruga išla kroz osmanski službeni teritorij, 
prolazila kroz Prištinu i Prizren, a zatim dolinom Drima do Skadra i Šenđina 
na albanskom primorju Jadranskoga mora. 

lako je srpska vlada inzistirala na gospodarskom karakteru projekta, po- 
litička pozadina takva zahtjeva bila je očita. Tom željezničkom prugom Srbija 
je htjela postići tri cilja: prvo, dobiti izravnu vezu s morem, što bi nesumnjivo 
dalo prednost njezinu gospodarstvu; drugo, spriječiti prodor Austro-Ugarske 
na jug Balkana, što se također poklapalo s dugoročnim srpskim interesima; i 
treće, s trgovačkim izlazom preko albanskoga primorja bilo bi lakše ostvariti 
nacionalni projekt Načertanije“, kao i grčko-srpski projekt iz 1861. o podjeli 
Albanije.“ 

U srpskoj historiografiji druge polovine XX. stoljeća nismo uočili neko 
znanstveno tumačenje pitanja zašto je Srbija nastojala da se njezina gospodar- 
ska neovisnost ostvaruje isključivo preko albanskih teritorija kada su joj bile 
dostupne lakše i jeftinije varijante, npr. preko Crne Gore. Srpski povjesničari 


'" GOSTENTSCHNINGG, ,Qčndrimet e Austro-Hungarisč ndaj Lčvizjes Kombčtare Shqip- 
tare" 39-47. 

!' Tom željeznicom koja bi prošla preko Kosova Srbija bi dobila izravan spoj s Crnom 
Gorom i Jadranskim morem s jedne te s Rumunjskom i Crnim morem, tj. Rusijom s druge stra- 
ne (ŠIŠIĆ, Predratna politika Italije, 56). 

! BDOW-V-XXXIX, Extract from Annual Report for Servia for the Year 1906, VIII — Ra- 
ilways. 

% Prvi vanjskopolitički program Kneževine Srbije, koji je 1844. izradio ministar unutarnjih 
poslova Ilija Garašanin. Polazište programa bila je činjenica da je Srbija mala i da bi se trebala 
teritorijalno proširiti da bi postala moćna balkanska država, sposobna ostati neovisna o preten- 
zijama tadašnjih velikih sila. Dugoročni cilj projekta bilo je stvaranje velike srpske države koja bi 
uključivala Bosnu i Hercegovinu, ,Staru Srbiju? (Kosovo), sjevernu Albaniju i nekoliko drugih 
pokrajina. 

* Grčko-srpski tajni sporazum iz 1861., kojim je grčka strana tražila pripajanje Tesalije, Epi- 
ra, Makedonije, Trakije i otočja Arhipelaga (Egejskoga mora), a Srbiji je dodijeljeno pravo pri- 
pajanja Bosne i Hercegovine, sjeverne Albanije (zajedno s Kosovom), čak i Crne Gore ako ova 
ne želi sačuvati svoju individualnost i neovisnost (JAKIIIV'A, BYUKOBM'B, CroJeHa NoJuTuKa 
CpGuje, 75). 

promatrali su taj željeznički program uglavnom kao ,izraz velikog ekonom- 
skog prosperiteta Srbije nakon preokreta iz 1903. godine"** U tom kontekstu 
navest ćemo neke informacije britanskih diplomata u vezi sa zahtjevima Crne 
Gore, koja je tražila da Srbija poništi plan izgradnje jadranske željeznice preko 
Albanije i nudila crnogorski projekt. U siječnju 1907. crnogorska vlada ponu- 
dila je Beogradu svoj projekt izgradnje željeznice, koja bi krenula od Bara, na- 
stavila se uz Skadarsko jezero i dalje prema Novopazarskom sandžaku, gdje bi 
se povezala sa srpskim željeznicama.“ Crnogorska vlada nadala se da će Srbija 
prihvatiti njezin prijedlog i odbaciti jadranski željeznički projekt koji vodi do 
albanske luke, koja, po mišljenju crnogorske vlade, ,nikada se ne bi mogla pri- 
lagoditi kao dio Velike Srbije".“* Prema crnogorskom planu, željeznička pruga 
od Srbije do Bara, kao transbalkanska željeznica, bila bi kraća i prolazila bi pre- 
ko osmanskoga teritorija u dužini od samo 100 km, a dunavsko-jadranska že- 
ljeznička pruga do Albanije koju je predložila Srbija ,bila bi još duža i još teža 
za izgradnju zbog neprijateljske populacije“ Da bi osigurala financijsku i po- 
litičku potporu tom projektu, crnogorska je vlada intenzivno lobirala u sjedi- 
štima velikih sila, posebno u Londonu, Parizu i Rimu.*“ Računala je na to da bi 
britanske i francuske tvrtke lakše mogle dobiti koncesiju od Porte za izgradnju 
te pruge. Britanska vlada primila je crnogorsku ideju s izvjesnom zadrškom, 
strahujući da bi loše financijsko stanje crnogorske vlade i siromaštvo pokrajina 
kroz koje bi pruga prolazila mogli donijeti gubitke britanskim građevinskim 
tvrtkama. Međutim, Crnogorci su obećali da će od Bara napraviti slobodnu 
luku da bi tvrtka koja bi se angažirala na izgradnji željeznice dobila naknadu u 
vidu zemljišnih potpora koje bi joj mogle donijeti korist.“ Unatoč inzistiranju 
Crne Gore na projektu Bar - Novi Pazar - Srbija, srpska vlada nije odustala 
od svojega projekta preko Kosova do albanske luke Šenđin. Usprkos negativ- 
nom odgovoru Beograda, crnogorska vlada i njezin knez nisu se pokolebali, 
nego su nastavili tražiti diplomatsku i financijsku potporu za svoj projekt. U 
međuvremenu su Crnogorci obaviješteni iz neslužbenih izvora o austrijskom 
pokušaju dobivanja koncesije od Porte za izgradnju željezničke pruge Mitrovi- 
ca - Skadar - Šenđin, a u slučaju odbijanja samo Skadar - Šenđin. Crnogorska 
je vlada također doznala da se francusko-talijanski sindikat bavi željezničkom 
koncesijom u Istanbulu u okviru srpskoga projekta (Niš — Priština — Prizren — 
Šenđin). Ta nova priopćenja uvelike su uznemirila crnogorsku vladu jer ako bi 
se ostvarila samo jedna od tih željeznica, Crna Gora mogla je ostati odsječena 
od komunikacije s ostatkom Balkana. Andrija Radović, bivši ministar finan- 


2 MARIĆ, STOŠIĆ, Srbija 1914, 11. 

23 BDOW-V-XXXIX, No. 221, Mr. Whitehead to Sir Edward Grey, Belgrade, January 7, 1907. 

24 [sto. 

25 sto. 

?** BDOW-V-XXXIX, No. 221, 222, 223, 226. 

27 BDOW-V-XXXIX, No. 221. 

2 [sto. 

?  BDOW-V-XXXIX, No. 222, Report by Italian Minister at Cettinjć on the contemplated 
Railway from Antivari to Niš, Cettinj€, January 23, 1907. 

cija crnogorske vlade, preuzeo je 23. siječnja 1907. dužnost od kneza Nikole 
da se obrati talijanskom veleposlaniku u Cetinju kako bi izrazio zabrinutost 
crnogorske vlade. Da pridobije i zainteresira Italiju, Veliku Britaniju, Francu- 
sku i Rusiju za crnogorski, a ne srpski projekt, crnogorska je vlada detaljno 
obrazložila svoj projekt, ističući prednosti Bara u odnosu na Šenđin, posebno 
geopolitičku prednost, a ponudila je i razne ekonomske beneficije za zainte- 
resirane sile. Suština crnogorskoga lobiranja sastojala se od sljedećih točaka: 

. Željeznica će polaziti iz Bara, proći kroz Podgoricu, Nikšić i Andrijevicu, 
a zatim kroz Berane, Rožaje i Mitrovicu na turskom teritoriju. Stići će do 
srpske granice kod Kuršumlije, a zatim nastaviti do Niša, na udaljenosti od 
oko 400 kilometara, što će stajati oko 120 milijuna franaka. 


* Niš će, prema planu srpske vlade, biti izravno povezan s rumunjskim želje- 
znicama, a zatim s Crnim morem. 


. - Beskrajne i bogate pokrajine Donje Rusije, Rumunjske, Bugarske i Srbije 
dobit će izravnu vezu sa Zapadom i Jadranom. 

. Ta će linija djelomično uravnotežiti utjecaj željezničkoga monopola Cen- 
tralnih sila, čineći ga vrlo pogodnim za francusku, britansku, belgijsku i 
švicarsku trgovinu s Istokom. 


* Ta ćelinija biti osobito u interesu talijanske trgovine, favorizirajući položaj 
Venecije, grada predodređenog da postane prva europska luka, ne računa- 
jući ovdje ostale vrlo očite prednosti koje bi dobila industrija doline rijeke 
Po i talijanske obale Jadrana od izvoza poljoprivrednih proizvoda. 


* Luka Bar bit će u rukama talijanskoga koncerna. 


. Zarazliku od Bara, luka Šenđin zahtijeva kontinuirano čišćenje mulja koji 
nanose Bojana i Drim. 


* Barje u odnosu na Šenđin zdravija pokrajina. 


. Bar nudi dovoljno područja potrebnih za skladištenje robe, ispašu sto- 
ke tijekom prijevoza i sl., a uočljiv je nedostatak tih uvjeta u pustoj regiji 
Šenđina. 

* Dabi se olakšala trgovina, Bar će u idućih petnaest godina biti proglašen 
slobodnim gradom .* 


Ono što je Cetinje neposredno željelo zapravo je bilo koordinirano anga- 
žiranje velikih sila u Istanbulu, posebice Velike Britanije i Italije, te financijska 
potpora za taj projekt.! Štoviše, knez Nikola priopćio je otpravniku poslova u 
britanskom veleposlanstvu u Cetinju Charlesu des Grazu da ,ako željeznica 
ne prođe kroz kneževinu [Crnu Goru], s izlazom u luku Bar, to bi bila poli- 
tička i ekonomska smrt za Crnu Goru*.** Samo pomoću te željeznice, prema 
riječima crnogorskoga kneza, ,mogao bi se postići razvitak zemlje i zapošlja- 
vanje stanovništva u njihovoj domovini, a ne emigracija u Ameriku u potrazi 


3 Jsto. 
31 Jsto. 
3" BDOW-V-XXXIX, No. 223, Mr. des Graz to Sir Edward Grey, Cettinjć€, March 4, 1907. 

za poslom“* Knez Nikola zamolio je britanskoga diplomata da uz svoje zala- 
ganje vjerno prenese njegov zahtjev u Londonu. Isto je učinio i s diplomatima 
Francuske, Italije i Rusije, a uvijek je vodio računa da za crnogorski projekt 
ne dozna Austrija.“ Međutim, oklijevanje britanske vlade, dvora i Odbora za 
trgovinu nije bilo samo političke nego i ekonomske prirode. Britanski trgo- 
vinski odbor bio je odlučan u svojoj procjeni da transbalkanski projekt Crne 
Gore nosi u sebi mnogo nedostataka i ne pruža neku veću i sigurnu korist za 
britansku trgovinu, stoga nije mogao biti prihvaćen.“ 


Diskurs o transbalkanskim željeznicama 


Srbija je ostala čvrsta u stavu da će njezina jadranska željeznica ići u 
Šenđin, a ne u Bar. Drugim riječima, iza ekonomskoga bili su skriveni po- 
litički i ekspanzionistički ciljevi. Od travnja 1907. srpska vlada intenzivirala 
je diplomatsku propagandu, tražeći financijsku potporu u Londonu, Parizu, 
Rimu i Sankt Peterburgu. Velika Britanija, iako je općenito podržavala razvitak 
prometa u tom dijelu Europe, u pitanju srpskoga željezničkog projekta držala 
se suzdržano. Pozivajući se na pretpostavku o spajanju Srbije s Crnom Gorom 
i primorjem preko Kosova, kralj i britanska vlada bili su svjesni mogućega 
austrijsko-njemačkog protivljenja, pa su zato mislili da bi ,austrijsko 
protivljenje moglo biti slabije ako se [od Srbije] traži da ruta [željeznice] ide 
preko Novopazarskoga sandžaka", a ne preko Kosova. I vlade Italije i Francu- 
ske, unatoč spremnosti da pomognu Srbiji u realizaciji njezina željezničkoga 
projekta, bile su svjesne poteškoća u dobivanju koncesije od Porte.*“ Jasno je 
bilo svima, pa i Austro-Ugarskoj, da Porta, odnosno sultan, ,neće nikad do- 
pustiti da se plan izvede zbog zategnutih odnosa sa Srbijom, te zbog ustaša u 
Maćedoniji i Albaniji"? 

Prema hrvatskoj znanstvenici Šarloti Đuranović, iza srpskoga projekta 
bila je ruska vlada, koja je ,uz saglasnost Srbije htjela povezati Rusiju preko 
Rumunije i Srbije s Jadranskim morem'"* Iako se ta konstatacija podudara sa 
suštinom programa ruskoga panslavizma, moramo ovom prilikom spomenuti 
da diplomatski dokumenti zapadne provenijencije sugeriraju da je ruska vlada 
tijekom toga razdoblja bila jako oprezna i nije se službeno oglasila o srpskom 
projektu. Dakle, Rusija nije htjela izazvati Austro-Ugarsku iako je taj projekt 
išao u prilog njezinim dugoročnim težnjama na ovom dijelu Balkana. Štoviše, 


33 Isto. 

“4 sto, 

35 BDOW-V-XXXIX, No. 226, Board of Trade to Foreign Office. Board of Trade, May 24, 
1907. 

** BDOW-V-XXXIX, No. 224, Sir Edward Grey to Mr. Whitehead, Foreign Office, April 8, 
1907; Doc. No. 223, Mr. des Graz to Sir Edward Grey, Cettinj€, March 4, 1907. 

" [sto. 

m ŠIŠIĆ, Predratna politika Italije, 57. 

? ĐURANOVIĆ, Opća povijest, 152. 

ruski ministar vanjskih poslova Aleksandar Izvoljski imao je izvjesne zadrške i 
u vezi s fizičkim i financijskim poteškoćama u realizaciji željezničkih projekata 
Srbije i Crne Gore.“ 

Upravo u takvim okolnostima austrougarska vlada, koja se osjećala ispro- 
vociranom od Srbije i Italije, krajem 1906. dobiva potporu Berlina za ponov- 
no aktualiziranje sandžačke željeznice.“ Istodobno se Dunavska Monarhija 
povezala s Bugarskom kao svojom prirodnom saveznicom te su zajednički 
poduzele snažne diplomatske akcije pri Porti i velikim silama da bi spriječi- 
le financiranje srpskoga projekta. U siječnju 1907. ministar vanjskih poslova 
Austro-Ugarske Aloys Lexa von Aehrenthal obavlja pripreme za diplomatsku 
akciju oko sandžačke željeznice. Početkom svibnja 1907. Aehrenthal ponovo 
traži diplomatsku potporu Berlina, koja mu bez rezervi biva obećana. Potom 
27. prosinca 1907. austrougarski veleposlanik u Istanbulu Giovanni Marchese 
Pallavicini traži od sultana Abdula Hamida koncesiju za izgradnju željeznice 
Uvac - Mitrovica, s motivacijom da će ta pruga ,još više razdružiti oba turska 
neprijatelja, Srbiju i Crnu Goru"“ Za taj projekt Beč je tražio koncesiju i mo- 
gućnost da odmah započne opservaciju.“* Dakle, Austro-Ugarska se željezni- 
com od Uvca preko Novopazarskoga sandžaka do Mitrovice na Kosovu, kao 
nastavkom bosanske željeznice, trebala povezati s Istočnom željeznicom.“ 


Britanska diplomacija bila je uvjerena da bi sultan mogao dati koncesiju 
austrougarskoj vladi samo kao protuuslugu za zalaganje Beča kod drugih ve- 
likih sila da smanje pritisak na Istanbul vezano za provedbu reformi u Make- 
doniji.“ Te su vijesti kružile u Parizu i Sankt Peterburgu iako su ih Beč i Berlin 
u više navrata opovrgnuli. No kada je krajem siječnja 1908. Porta i formalno 
odobrila koncesiju (irada) Austro-Ugarskoj, a ministar Aehrenthal tu infor- 
maciju javno objavio 27. istog mjeseca, nastaje međunarodna kriza zbog au- 
strijsko-ruskih odnosa. Reakcije u Rusiji, posebno u ruskim novinama Novoe 
Vremja, Slovo i Rus, bile su žestoke. Iako su ti listovi imali različita politička 


“* BDOW-V-XXXIX, No. 225, Sir A. Nicolson to Sir Edward Grey, St. Petersburgh, April 22, 
1907; IIEPOBMTE, //peu 6ankancKku pam, 45-46. 

SI ŠIŠIĆ, Predratna politika Italije, 56. 

+ [sto, 57. 

+ BDOW-V-XXXIX, No. 227, Sir A. Nicolson to Sir Edward Grey, St. Petersburgh, Janu- 
ary 30, 1908; TNA-PRO-FO, BD 1898-1914, Vol. V, 01968, Railways, 284. — Prema riječima N. 
Richa, ,cilj Austro-Ugarske bio je pojačati kontrolu nad Sandžakom, koji bi trebao poslužiti kao 
klin između Srbije i Crne Gore da bi se zaustavilo političko jedinstvo tih dvaju etnički povezanih 
naroda i sačuvao njezin prolaz na području osmanske Makedonije i odavde do Egeja, odnosno u 
Solunu". U međuvremenu su Srbi komentirali austrijski željeznički projekt kao ,pokušaj jačanja 
austrijske kontrole nad Sandžakom i proširenja austrijskoga političkog i gospodarskog utjecaja 
na cijelom južnom Balkanu? (RICH, Diplomacia e Fugive tć Mčdha, 409-410). 

“* Osmansko Carstvo izgradilo je željezničku prugu Solun - Mitrovica 1873. godine. Radove 
je obavila austrijska tvrtka (na temelju sporazuma iz 1869.) od turske granice do Uvca, a druga 
grana, istočna, išla je od srpske granice do Vardišta. Novi prijedlog zahtijevao je nastavak puta 
od Uvca do Mitrovice, terminala koji je krenuo iz Soluna (BDOW-V-X XXIX, Doc. No. 230, Sir. 
E. Goschen to Sir Edward Grey, Vienna, February 5, 1908, Enclosure in No. 230. Memorandum 
by Mr. Gregory on Baron von Aehrenthal's ,Expos€"). 

#5 [sto 

stajališta, jednoglasno su bili protiv obraćanja austrijskoga ministra vanjskih 
poslova Aehrenthala u austrougarskom parlamentu. Ruski tisak ocijenio je 
Aehrenthalov govor kao subverziju austrijsko-ruskoga sporazuma sklopljena 
u Miirzstegu 8. kolovoza 1903. o reformama u Makedoniji, zanemarujući tako 
interese balkanskih naroda. List Novoe Vremja među ostalim je naglasio: 


»Austro-Ugarska je predložila izgradnju pruge koja povezuje postojeće želje- 
znice s Balkanskim poluotokom, koja će povezivati Berlin izravno s Atenom i 
Pirejom te dalje do Egipta i Indije. Ovaj plan usmjeren je na finalizaciju germa- 
nizacije Bliskoga istoka, a cijeli projekt nije ništa drugo doli razvoj velikoga pro- 
jekta istočnonjemačke željeznice u pravcu Sredozemlja, koji će dati prednosti 
samo Njemačkoj i Austro-Ugarskoj, ugrožavajući sve ostale. Barun Aehrenthal 
nesumnjivo živi na Mjesecu i zaboravlja da uz Turke i Grke na Balkanu postoje 


i milijuni Slavena.“ 


Umjereni liberalni list Slovo uz ostalo kaže: 


»Vidjet ćemo Makedoniju presječenu austrijskom željeznicom od Mitrovice do 
Skopja, a kako se turska linija povezuje s grčkim željeznicama via Larisa, Beč 
će biti u izravnoj vezi s Pirejom. Nije teško shvatiti kakav će učinak taj spora- 
zum imati među slavenskim narodima na Balkanu. Ako postoji nešto što može 
potaknuti izbijanje daljnjih neprijateljstava, onda je to taj sporazum. Balkanski 
Slaveni dugo su vremena u prošlosti, i to ne bez razloga, sumnjali u Austrijan- 
ce: oni mrze Grke na Balkanu ništa manje nego Turke, a dogovor među ta tri 
elementa lako može postati iskra koja će zapaliti cijeli Balkan. Ako se to naziva 
pacifikacijom, onda je nedvojbeno riječ o tipično austrijskoj metodi.*? 


Drugi ruski liberalni list, Rus, pisao je: 


»Barun Aehrenthal pronašao je fascinantan način da obavijesti Rusiju kako je 
dogovor o Balkanu dovršen. Izgradnja željezničke pruge koristit će samo Au- 
stro-Ugarskoj i bit će od velike koristi i u političkom i u gospodarskom po- 
gledu. Aehrenthalova izjava o željezničkom projektu očito daje na znanje da 
se pregovori s Turskom o ovom pitanju uspješno razvijaju. Ako je tako, onda 
Rusija treba imati na umu činjenicu da su joj vrata otvorena i da bi prvi zadatak 
njezine diplomacije trebao biti jednostrana akcija s Turskom u smislu suprot- 


stavljanja austrijskim željama“ 


Diplomatska prepiska tijekom toga razdoblja potvrđuje nam da je ruski 
dnevni tisak vezano uz balkanske željeznice imao određeni utjecaj ne samo 
na javno mišljenje nego i na rusku vladu. Budući da se sporazum u Miirzstegu 
smatrao poništenim, to će i Rusiji i Austro-Ugarskoj dati slobodne ruke u nji- 
hovoj balkanskoj politici. Britanski veleposlanici javljaju tih dana da je pitanje 
austrijske sandžačke željeznice izazvalo ogorčenje i nepovjerenje u Sankt Pe- 


4 [sto. 
“7. sto. 
4 Isto. 

terburgu i ljubomoru u Rimu.“ No vijesti o koncesiji za austrijsku sandžačku 
željeznicu nisu primljene s nezadovoljstvom samo u Rusiji i Italiji nego i u 
Srbiji i Francuskoj.“ Čak je i britanska vlada reagirala na tijek događanja. Bri- 
tanski ministar vanjskih poslova Sir Edward Grey izjavio je austrijskom vele- 
poslaniku u Londonu da ,koincidiranje pregovora o reformama u Makedoniji 
sa sultanovom iradom u korist austrijskih željezničkih projekata upućuje na 
to da, dok se mi zadužujemo u Istanbulu s odgovornošću za inicijativu pri- 
jedloga reformi u Makedoniji, druge pak sile [aludirajući na Austro-Ugarsku i 
Njemačku] dobivaju koncesije od sultana i opstruiraju reformu**' Iznenađen 
izjavama britanskoga ministra, Beč je u više navrata pokušavao uvjeriti europ- 
ske sile da nema nikakve veze između Miirsztega i željezničkoga programa. 
Austrijski željeznički projekt, prema Ballhausplatzu*", ticao se isključivo do- 
mene ekonomsko-trgovinskih interesa, koji nisu mogli čekati svršetak reformi 
u Makedoniji jer bi to značilo nekoliko godina čekanja.?? 


Najava da će austrijska sandžačka željeznica imati važnu postaju u Mitro- 
vici te da će proći kroz većinu područja Kosovskoga vilajeta naseljenih pre- 
težno Albancima izazvala je znatnu zabrinutost među albanskim stanovniš- 
tvom. Albanci su gledali na sandžačku prugu u uskoj vezi s austrijsko-ruskim 
reformama za Makedoniju, koje su izravno prijetile da će dovesti do rascjepa 
albanskih teritorija. Zato je tijekom 1908. nepovjerenje albanskoga stanovniš- 
tva na Kosovu prema svakoj austrijskoj, ruskoj i srpskoj akciji bilo uočljivo i 
permanentno. Na to navodi i izvještaj britanskoga vicekonzula u Skopju H. E. 
Satowa od 11. srpnja 1908. godine: 


»Čast mi je izvijestiti da je posljednjih nekoliko dana došlo do znatnoga uzbu- 
đenja među Albancima u okrugu Ferizovića (Uroševac). Čini se da je osnov- 
ni razlog toga uznemirenja jednostavan, tj. organiziranje izletničkoga vlaka za 
potrebe austrijsko-njemačke (željezničke) škole u selo Saratište u blizini Fe- 
rizovića, koji je bio planiran za nedjelju 5. srpnja. Za taj događaj pripreme su 
obavljene u šumi u blizini sela, gdje je podignuta plesna platforma, a i deko- 
racija je postavljena, uključujući i nekoliko austrijskih zastava. Čini se da se 
vijest o predstojećem upadu Austrijanaca i njihovih obitelji brzo proširila na 
širokom području, a Albanci su se počeli okupljati, što je rezultiralo otkazi- 
vanjem ideje o izletničkom vlaku. U nedjelju, prema vozaču koji je prevezao 
vlak u Mitrovicu, linija između stanica Kačanik i Lipljan pažljivo je praćena od 


** BDOW-V-XXXIX, No. 229, Sir N. O'Conor to Sir Edward Grey, Pera, February 5, 1908. 

% BOPBĐEBMI, ,//pojekm Jaopancke sceneznuye "', 10. 

" BDOW-V-XXXIX, No. 231, Sir Edward Grey to Sir A. Nicolson, Foreign Office, February 
10, 1908. 

**. Ministarstvo vanjskih poslova Austro-Ugarske do 1918. godine. 

3" BDOW-V-XXXIX, No. 235 (a), Extract from Speech by Baron von Aehrenthal respecting 
the Triple Alliance, Macedonian Affairs, and Projected Sanjak Railway; No. 235 (b), Prćcis by 
Mr. Gregory of an Article in the ,Neue Freie Presse" commenting on Baron von Aehrenthal's 
Speech of February 14, 1908; No. 236, Sir E. Goschen to Sir Edward Grey, Vienna, February 15, 
1908. 

strane Albanaca koji su bili spremni otjerati uljeze, dok je plesna platforma u 
»54 


šumi bila spaljena: 
U Sankt Peterburgu je austrijska sandžačka pruga kvalificirana kao poraža- 
vajući čimbenik austrijsko-ruskih balkanskih sporazuma iz 1897. i 1903., pa je 
sada ruska diplomacija počela otvoreno podržavati zahtjev Srbije za izgradnju 
jadranske željeznice.“ Prvi korak ruske vlade bilo je angažiranje ruske diplo- 
macije u Istanbulu na dobivanju koncesije za željeznicu u okviru srpskoga pro- 
jekta."* Rusko lobiranje za srpski projekt nastavilo se i preko veleposlanstava 
drugih sila, posebno britanskoga veleposlanstva u Sankt Peterburgu.“ Vjero- 
jatno je dio toga lobiranja i aktivnosti bilo i angažiranje francuskoga znan- 
stvenika ruskoga podrijetla Aleksandra Aleksandroviča Bašmakova (1858. — 
1943.), poznatog po putopisu A Travers le Montenegro et le pays des Guegues 
(Kroz Crnu Goru i zemlju Gega), objavljenom u Sankt Peterburgu 1911. godi- 
ne. Bio je to opis posjećenih područja Crne Gore, sjeverne Albanije i Kosova 
od rujna do listopada 1908. s misijom promatranja regije kuda bi navodno 
trebala proći jadranska pruga prema srpskom željezničkom projektu.?? 


Velika Britanija, koja je imala izvjesne političke koristi od austrijsko-ru- 
skih nesuglasica, počela je sada raditi na jačanju svojega položaja u balkanskim 
pitanjima da bi postupno zamijenila Austriju kao glavnoga ruskog partnera, ali 
i da bi prevladala rusko natjecanje u Aziji. Prema britanskoj diplomaciji, ,dje- 
lovanje Austrije učinit će da se Rusija u budućnosti sve više oslanja na nas"? 
No ruska diplomacija pronašla je još ozbiljniju potporu kod francuskih finan- 
cijera, koji su bili zainteresirani za poticanje Srbije k austrijskoj ruti prodora da 
bi blokirali njemački Drang nach Osten prema Istanbulu i Solunu.“ 


Stajalište Njemačke u diskursu o transbalkanskim željeznicama bilo je vrlo 
važno, ne samo za Austro-Ugarsku nego i za druge sile. Njemačka je smatrala 
da je pravo na strani Austrije i da njezin zahtjev ima istinsku potporu u Ber- 
linskom ugovoru iz 1878. godine. Njemačka vlada bila je stajališta da se radi o 
projektu ekonomskoga karaktera koji je u duhu austrijsko-ruskoga sporazuma 
i programa iz Mirzstega te da Austrija ne zahtijeva izgradnju željeznica nau- 
štrb reformi." Njemačka se vlada izjasnila da ona nije pokrenula prijedlog toga 


** BM-BL-AAP (56) 1909. CV. 105. Turkey. No. 1 (1909) Correspondence respecting the 
Constitutional Movement in Turkey, 1908. Inclosure in No. 6. Vice-Consul Satow to Consul- 
General Lamb, Uskub, July 11, 1908. 

% BOPBEBHI, ,,//pojekm Jadpaucke sceneznuvye "', 10. 

** BDOW-V-XXXIX, No. 236, Sir E. Goschen to Sir Edward Grey, Vienna, February 15, 1908. 

"7. TNA-PRO-FO, BD 1898-1914, Vol. V, 01968, Railways, p. 284. 

»[-..] Put ga je odveo od Cetinja u Tuz, u dolinu rijeke Cijevne (Gruda i Keljmend) u Gusi- 
nje i Plav i preko Rugove na Kosovo, gdje je posjetio Peć, Dečane, Đakovicu i Prizren. Iz Prizrena 
se vratio na obalu kroz Kukčs, Puku, Vau i Dejes i Šenđin. [...] Iako plan o željezničkoj pruzi 
nije ostvaren, s toga su putovanja ostale brojne fotografije. Poslije je Bašmakov bio profesor na 
Antropološkoj školi u Parizu [...]? (ELSIE, Early photography in Albania). 


“ RICH, Diplomacia e Fugive tć Medha, 410. 
% MICHON, The Franco-Russian Alliance, 233. 
“ BDOW-V-XXXIX, No. 238, Sir Edward Grey to Sir E Lascelles, Foreign Office, February 24, 1908. 

projekta u Beču, iako je iskreno podržavala njegovu realizaciju jer bi izgradnja 
te pruge pozitivno utjecala na gospodarske i moralne uvjete gdje god bi že- 
ljeznica prošla, što bi utjecalo i na pacifikaciju tih zemalja. Zato je Berlin bio 
spreman podržati austrijski projekt u Istanbulu, no ne samo taj nego i slične 
projekte drugih država.“ 

Bugarska se nije protivila sandžačkoj željeznici. Štoviše, upravo je srpski 
željeznički projekt smatrala vrlo štetnim za bugarske interese jer bi preusmje- 
rio rumunjski trgovinski promet na srpski teritorij, čime bi se izjalovila dugo 
gajena nada o povezivanju bugarskoga željezničkog sustava s rumunjskim pre- 
ko Svištovskoga mosta, što bi Bugarskoj omogućilo povezivanje s Europom 
zaobilazeći Srbiju.“ Bugarski je tisak procijenio da je jedino rješenje protiv 
izolacije Bugarske inzistiranje na izgradnji željezničke pruge Ćustendil - Ku- 
manovo, koja bi Sofiju dovela u izravnu vezu sa Skopjem i Solunom, a poslije 
i Jadranom. Uskoro je bugarska vlada osmislila svoj konkretni projekt za iz- 
gradnju željezničke pruge Ćustendil - Kumanovo - Skopje - Gostivar — Debar 
- Šenđin.“ Ta bi željeznica, ako bi se ostvarila, bila od velike gospodarske, 
političke i strateške važnosti za Bugarsku jer bi se dio njezina izvoza otpremao 
u zapadnu Europu preko solunske luke. Također bi se na makedonskom tržištu 
plasirali bugarski proizvodi, što bi dodatno ojačalo politički utjecaj Bugarske u 
Makedoniji. No, srpska se vlada ubrzo angažirala u Istanbulu ne bi li opstru- 
irala bugarski projekt.“ 


9% Isto. 

#8 BDOW-V-XXXIX, Doc. No. 237, Mr. C. Berclay to Sir Edward Grey, Sophia, February 
19, 1908. — »Bugarsko-rumunjski sporazum doimao se sasvim blizu dogovora jer most izme- 
đu Srbije i Rumunjske još nije bio izgrađen, ali pregovori nisu uspjeli zbog tvrdoglavosti obiju 
strana. Bugarska nije htjela premjestiti točku veze iz grada Roussea ili Svištova dalje od Borila, 
a Rumunjska je inzistirala na vezi Corabia - Gigen. Kada su se bugarski inženjeri konačno slo- 
žili s projektom, usprkos poteškoćama u močvarnoj dolini Karaboaza, Rumunji su odjednom 
odgodili rad mješovitih komisija još jednom promijenivši mjesto mosta: na Becket - Oriahovo, 
u nadi da će tako bolje Štitit/ Constantu od konkurencije Varne" (DZHALEVA-CHOKOVA, 
»Balkans Railways Development"). 

% IIEPOBMHTR, //pau 6aakancku pam, 45. 

$ CKOKO, /Ipyeu 6ankancku pam, 57. 

*%* PATKOBHNR, BYPHIIHR, CKOKO, Cp6uja u Upua I opa, 19. 

BULGARIA km 


SOFIA 


San Grovanni 
Di Medva 


Existing Railways. 
Freposed New Forlwoys. 
jen dojenje eh dohdanpjisja 


Projected Aai/ways. 


English Mies. 
b Po 20 


Mreža balkanskih željeznica u prvom desetljeću XX. stoljeća: postojeće željezni- 
ce, predložene željeznice i projekti željeznica“? 


Italija se također oglasila sa svojim željezničkim projektom, koji bi krenuo iz 
Vlore ili Drača prema Bitolju do Soluna, trasom drevne ceste Via Egnatia iz vre- 
mena rimskoga prodora na Balkan.“ Željeznicu su planirali izgraditi Schneider 
i Vitali uz pomoć Banque Ottomane i Banque de Paris et des Pays-Bas.* I Grčka 
je izišla s projektom željezničke pruge Larisa — Solun. Grčka je svoj zahtjev za 
koncesiju pravdala ističući da je jedina balkanska država koja nema željezničke 
veze s drugim državama. Europskim silama i Porti jamčila je da njezin projekt 
željeznice nema ni politički ni strateški nego isključivo ekonomski cilj.“ 


$7. TNA-PRO-FO, BDOW, Vol. V, 01969. 

% MARIĆ, STOŠIĆ, Srbija 1914, 11. 

% MICHON, The Franco-Russian Alliance, 233. 

? BDOW-V-XXXIX, No. 252, Mr. G. Barclay to Sir Edward Grey, Pera, April 28, 1908. 

Austrijsko-srpsko suparništvo i nepovjerenje u pitanju željezničkih proje- 
kata dodatno je pojačano kada je Beč predložio Beogradu trgovački izlaz Srbije 
na Jadransko more preko svoje bosanske željeznice, linijom Višegrad — Sara- 
jevo - Metković." Srpska vlada kategorički odbacuje taj prijedlog, baš kao što 
je nedugo prije toga odbila crnogorski prijedlog o izlasku njezine željeznice u 
Bar umjesto u Šenđin.7 


U ožujku 1908., nakon dobivanja financijske potpore u vidu francusko- 
ga, britanskoga, ruskoga i talijanskoga kapitala, srpska vlada zatražila je od 
Porte koncesiju za izgradnju svoje jadranske željeznice.? Iako se nije službeno 
oglasila protiv dodjele koncesije, Porta je na razne načine prolongirala davanje 
konačna odgovora. U tim se okolnostima balkanske države zainteresirane u pi- 
tanju željezničkih projekata gotovo istodobno obraćaju Foreign Officeu za pot- 
poru u Istanbulu. Međutim, Greyov odgovor bio je jednak za sve: ,, Ne možemo 
podržati željezničke projekte u Istanbulu budući da smatramo neprikladnim 
gurati naprijed zahtjeve za koncesije balkanskih željeznica u ovom osjetljivom 
trenutku kada su pregovori o reformama u Makedoniji na kritičnoj točki.“ 
Dakle, prema britanskoj diplomaciji, izabran je pogrešan trenutak za takve za- 
htjeve, te zato Foreign Office ni na koji način nije prihvatio vršiti pritisak na 
Portu bez obzira na to o kojem se projektu radilo.? 


Koliko je pitanje balkanskih željeznica dobilo politički karakter vidi se i 
po tome što je sastanak britanskoga kralja Edwarda s ruskim carem Nikolom, 
koji je u lipnju 1908. održan u baltičkoj luci Reval (dan. Tallinn) u Estoniji, 
ostvaren upravo po sugestiji britanske diplomacije da Rusiju potpuno odvoji 
od Njemačke, uzevši kao povod neraspoloženje u Rusiji zbog Aehrenthalove 
sandžačke željeznice. Diskurs o balkanskim željezničkim projektima nastavio 
se i tijekom ljetnih mjeseci 1908. godine. Velike sile Trojne antante, zajedno s 
Italijom, počele su vršiti latentan pritisak na Portu, uvjetujući dodjelu konce- 
sije za austrijski željeznički projekt istodobnom dodjelom koncesije i za srpski 
željeznički projekt.“ No Porta nastavlja prolongirati konačnu odluku o dodjeli 
koncesija bez obzira na to o kojem se projektu radilo. Stav Porte u vezi s dodje- 
lom koncesija najbolje ilustrira sastanak britanskoga diplomata G. Lowthera s 
velikim vezirom, kada potonji izražava svoje osobno, a i uvjerenje Porte i sul- 


7" IIEPOBMTE, IIpeu 6azakaucku pam, 46-47. 

7? BOPBEBMI, ,/Ipojekm JaopancKe siceneznuuye "', 47. 

7 Kapital koji bi financirao izgradnju te pruge bio bi 40 % iz Francuske i po 15 % iz Velike 
Britanije, Rusije, Italije i Srbije. Francuska vlada inzistirala je na tome da nema nikakvu inici- 
jativu u balkanskim pitanjima i htjela je djelovati samo zajedno s drugim silama (BDOW-V- 
XXXIX, No. 243, Sir E. Bertie to Sir Edward Grey, Paris, March 3, 1908). 

7“ BDOW-V-XXXIX, No. 240, Sir Edward Grey to Mr. Whitehead, Foreign Office, February 
25, 1908; No. 249, Memorandum communicated to M. Mćtaxas, March 17, 1908. 

7" BDOW-V-XXXIX, No. 244, Memorandum communicated to Count Benckendorff, March 
4, 1908. 

Te ŠIŠIĆ, Predratna politika Italije, 57-58. 

7. BDOW-V-XXXIX, No. 251, Sir Edward Grey to Count de Bostardi, Foreign Office, April 
16, 1908; No. 254, Sir Edward Grey to Count Benckendorff, Foreign Office, July 15, 1908. 

tana, da željeznički projekti Srbije, Austro-Ugarske, Bugarske, Grčke i drugih 


»imaju čisti politički i strateški karakter“. 


Pitanje željezničkih projekata u susretu s velikim političkim događajima 


Godine 1908. - 1912. donijele su velike promjene na političkoj sceni Bal- 
kana, što je imalo znatan utjecaj i na balkanske željezničke projekte. Rusija 
i Austro-Ugarska, iako su se javno natjecale u mnogim političkim i geostra- 
teškim pitanjima, pa tako i željezničkim projektima, istodobno su održavale i 
tajne sastanke i dogovore. Budući da je uspjeh Mladoturske revolucije iz srpnja 
1908. mogao oslabiti položaj Beča i Sankt Peterburga u Istanbulu, 15. rujna 
1908. ministri vanjskih poslova Austro-Ugarske i Rusije Aehrenthal i Izvoljski 
potpisuju u Buchlauu sporazum prema kojem je Rusija načelno prihvatila plan 
Austro-Ugarske za aneksiju Bosne i Hercegovine, a austrougarski ministar 
obećao je pomoći Rusiji da njezina ratna flota dobije slobodan prolaz kroz tje- 
snace Bospor i Dardaneli. Tako je u idućim mjesecima pitanje željeznica palo 
u drugi plan kao posljedica događaja i kriza koje su zahvatile Balkan tijekom 
iste godine, posebice aneksijske krize oko Bosne i Hercegovine, proglašenja 
neovisnosti Bugarske i grčkoga proglašenja aneksije Krete. 


lako su ti događaji donijeli veliku uznemirenost i konfuziju, srpska vla- 
da nije prekidala pokušaje realizacije svoje željeznice. Ubrzo nakon svršetka 
aneksijske krize oko Bosne i Hercegovine ona nastavlja svoju dvojnu diplomat- 
sku aktivnost u Istanbulu i glavnim gradovima velikih sila da bi osigurala za- 
jam za izgradnju željeznice.“ Tijekom studenoga 1908. obavljene su pripreme 
za osnivanje sindikata koji podupiru vlade Rusije, Francuske, Italije i Srbije. 
Glavni zadatak toga sindikata bila bi realizacija srpske željeznice Dunav — Ja- 
dran. Pregovori koji su o tome vođeni u Rimu završili su krajem studenoga 
1908., kada se jamčila proporcionalna kamata od 3,5 % investicijskoga kapitala 
od 68 milijuna franaka. Također je odlučeno da će željeznica biti pod upravom 
međunarodnoga sindikata u nadi da će to utjecati na Istanbul da brže dodijeli 
koncesiju.*“ Nakon zajedničkih pritisaka talijanske, ruske, francuske i srpske 
diplomacije, a i francuskoga dioničkog društva Jonction Salonique-Constanti- 
nople, koje je bilo zaduženo za realizaciju željezničkih radova, Porta je napo- 
kon popustila, pa je u rujnu 1909. francuskom dioničkom društvu dano dopu- 
štenje za preliminarno sondiranje. U listopadu iste godine stigli su francuski 
inženjeri da bi počeli trasiranje željezničke pruge. Međutim, na terenu su naišli 
na neprijateljski raspoloženo albansko stanovništvo Kosovskoga vilajeta, pa su 
sredinom prosinca 1909. bili prisiljeni zaustaviti rad i vratiti se u Istanbul.*' 
Time su radovi na izgradnji jadranske željeznice ponovo došli na nultu točku. 


" BDOW-V-XXXIX, No. 255, Sir G. Lowther to Sir Edward Grey, Therapia, August 10, 1908. 
7 [sto. 


*% BDOW-V-XXXIX, No. 257, Sir A. Nicolson to Sir Edward Grey, St. Petersburgh, Novem- 
ber 27, 1908. 


8" MHKHR, ,//umawe mpacupatwa canuauke u jadpancke scene3snuye", 106. 

I tijekom 1910. srpska vlada nastavlja napore za dobivanje koncesije od Porte, 
ali ni potpora Francuske, Italije i Rusije ni posjet srpskoga kralja i premije- 
ra Istanbulu nisu dali neki konkretan rezultat.“ Albanski ustanak na Kosovu 
1910. za autonomiju Albanije još je više zakomplicirao mogućnost realizaci- 
je srpskoga željezničkog projekta jer je tijekom proljeća i ljeta iste godine na 
području odakle je trebala poći željeznička pruga bilo jakih sukoba između 
albanskih pobunjeničkih snaga i osmanske vojske. Međutim, kako nas oba- 
vještavaju talijanski diplomatski izvori, srpska vlada nije isključila mogućnost 
budućega sporazuma s Albancima za izgradnju puta do Jadranskoga mora.“ 

Njemačka, koja nikada nije odobrila srpski projekt kao takav, sada podr- 
žava novu verziju toga projekta, varijantu koju su predložili Porta i osmanski 
vojni krugovi. To je bila tzv. Južna trasa, koja bi išla linijom Skopje — Gostivar 
- Debar - Šenđin. No vlada Srbije kategorički odbacuje taj novi prijedlog. Srbe 
je poduprlo i Francusko društvo za izgradnju željeznica, koje je podržavalo srp- 
sku, tzv. Sjevernu trasu, koja bi išla linijom Merdare — Prizren - Šenđin.* 


Početkom 1911. zbog teške financijske situacije Porta je bila prisiljena po- 
tražiti pomoć stranoga financijskoga kapitala. To je bio dobar signal za Beo- 
grad jer se znalo da će Porta najprije pokucati na vrata Francuske, čiji je finan- 
cijski kapital bio prilično prisutan u Osmanskom Carstvu. To se i dogodilo, 
pa su srpski diplomati u Parizu i Rimu dobili instrukcije od svoje vlade neka 
uvjere francusku vladu da bi zajam potreban Porti trebao biti uvjetovan sine 
qua non dopuštenjem izgradnje srpske jadranske željeznice.“ U tim okolno- 
stima činilo se da je koncesija za srpsku jadransku željeznicu nadomak ruke. 
Konačno, nakon intenzivnih pregovora o spomenutim prijedlozima, 29. srpnja 
1911. potpisan je sporazum između Porte i dioničkoga željezničkog društva 
Regie Gćnćrale des Chemins de Fer u Istanbulu. Odlučeno je da se izgradi ,,Juž- 
na trasa", ali uz neke ispravke — ruta će ići od Prizrena preko Debra i doline 
Meče do Šenđina, a radovi trebaju biti dovršeni u roku od šesnaest mjeseci. 


Kada su se sve prepreke činile prevladane, u rujnu 1911. izbio je Talijan- 
sko-turski rat u Libiji, što je ponovo spriječilo početak radova. U proljeće 1912. 
pokušalo se prethodno dogovoreni sporazum provesti u praksi, ali kada je u 
Prištinu stigla komisija inženjera za trasiranje, izbija novi albanski ustanak za 
autonomiju, koji se u kratkom vremenu proširio na sve vilajete gdje su Albanci 


** BOPĐEBMI, ,,//pojekm JaopancKe sicenešsnuuye ", 30. 

# ASD-MDAE-DD, Quarta Serie: 1908-1914, Volume V-VI, d. 720, Il Ministro degli Esteri, 
Di San Giuliano, alle ambasciate a Berlino, Constantinopoli, Londra, Parigi, Pietroburgo e Vi- 
enna e alle legazioni a Belgrado, Cettigne e Sofia, T. 614, Roma, 17 febbraio 1911. 

* BOPBĐEBMI, ,//pojekm Jaopancke sceneznuvye ", 31. 

8 ASD-MDAE-DD, Quarta Serie: 1908-1914, Volume V-VI, d. 724, P Addetto Militare a 
Sofia, Merrione, al Capo di Stato Maggiore dellEsercito, Pollio, Sofia, 18 febbraio 1911. 

8 Isto. 

bili većinsko stanovništvo. Tako je 19. svibnja 1912. inženjerska komisija opet 
morala prekinuti radove, pokupiti alat i stručne instrumente i vratiti se u Ista- 
nbul.*7 


Diplomatska kriza zbog srpskoga okupiranja albanskih luka 


Događaji koji će uslijediti nakon izbijanja Prvoga balkanskog rata u listo- 
padu 1912. stvorili su potpuno nove okolnosti na ovom dijelu Balkana. Projekt 
srpske jadranske željeznice nije se mogao ostvariti u mirnim okolnostima, ali 
sada, u ratnima, Srbija ga dobiva priliku ostvariti snagom oružja. Za dva tjed- 
na srpska i crnogorska vojska uspjele su bez većega napora okupirati Kosovo, 
pretežno zbog sabotaže čelnika turske vojske. Nedugo nakon toga, 9. i 10. stu- 
denog 1912. srpska vojska kreće prema albanskom primorju iz dva smjera: iz 
Đakovice (Drinska divizija) i Prizrena (Šumadijska divizija). Prolazeći doli- 
nom Drima, srpska vojska okupira Ljumu, Mirditu i Mat, a 18. studenog stiže 
u Lješ. Sljedećega dana zajedno s crnogorskom vojskom okupira Šenđin. Dio 
srpske vojske potom kreće prema Draču, a neki su odredi krenuli na sjever da 
pomognu Crnogorcima u osvajanju Skadra. Na putu za Drač srpska vojska 
okupira Kruju i Tiranu, a 29. studenog, dan nakon što su Albanci proglasili 
neovisnost u Vlori, okupira i Drač. Sada su u rukama Srbije dvije važne po- 
morske luke, Šenđin i Drač. Međutim, izlazak Srbije na Jadransko more preko 
albanskih luka nisu odobrile europske sile. U tim okolnostima stav Austro- 
Ugarske i Italije bio je krucijalan za suprotstavljanje uspostavi Srbije ili bilo 
koje druge države na jadranskoj ili jonskoj obali. Osim diplomatskih sredsta- 
va, Ballhausplatz nije isključio ni upotrebu ekstremnijih mjera. Odmah nakon 
otvaranja jadranske krize austrougarska vlada odlučno istupa sa stavom da je 
»minimalni austrijski zahtjev da Albanija ostane autonomna ili neovisna dr- 
žava i da nijedan dio jadranske obale neće postati dio Srbije".* Takav odlučan 
stav Beča uglavnom se temeljio na činjenici da bi teritorijalni izlazak Srbije na 
Jadran ugrozio ne samo političke i strateške nego i ekonomske interese Austro- 
Ugarske. Ekonomska neovisnost Srbije nesumnjivo bi bila na štetu austrijske 
industrije i vanjske trgovine na Balkanu, a računalo se i s tim da bi srpska 
luka lako mogla postati ruska vojna baza na Jadranu.“ No, stav Njemačke o 
tom pitanju bio je iznimno važan za Austro-Ugarsku. Berlin je rješenje vidio u 
izlasku Srbije na Egejsko more, iako su se očekivali snažni prigovori Bugarske i 
Grčke.“ Italija se kao saveznica Austro-Ugarske isto tako kategorički protivila 


7. Isto. — Srpski projekt željeznice djelomično je realiziran samo na liniji Prahovo - Zaječar, 
koja je počela s radom u lipnju 1914. godine. Zaječarsko-knjaževačka linija završena je u siječnju 
1915. godine. Austrijski projekt nije započeo sve do Prvoga svjetskog rata (MARIĆ, STOŠIĆ, 
Srbija 1914, 11). 

* TNA-PRO-FO, 424/235, No. 232, Sir E Cartwright to Sir Edward Grey, Vienna, November 
7,1912. 

* DILO, ,Gčshtja shqiptare“, 208. 

* TNA-PRO-FO, 424/235, No. 120, Sir E. Goschen to Sir Edward Grey, Berlin, November 4, 
1912. ,Servia should have access to the /Egean Sea rather than through Albania to Adriatic, as it 

teritorijalnom širenju Srbije na albanske obale Jadrana. Talijanska je vlada 8. 
studenog 1912. prenijela u Sankt Peterburgu sljedeće: 


1) srpski zahtjev je kršenje nacionalnoga načela na kojem se temelji opće 
rješenje balkanskih pitanja 

2) ovaj zahtjev Srbije šteti autonomiji ili neovisnosti Albanije, za koju su 
angažirane Austro-Ugarska i Italija 


3) ovaj zahtjev potaknut će albansko-srpsko neprijateljstvo i izazivati ne- 
prekidne nemire i ustanke, što bi bilo iznimno opasno za održavanje mira 


4) Austro-Ugarska je pokazala veliku spremnost da prihvati druge zahtjeve 
Srba 


5) Srbija može naći i drugi izlaz na more, ne nužno na Jadran. 


Talijanski ministar vanjskih poslova San Giuliano 12. studenog 1912. izra- 
zio je svoj stav srpskom diplomatskom predstavniku u Rimu. Zatražio je od 
srpske strane da što prije odbaci ideju o luci na albanskoj obali. Srpska luka 
na albanskoj obali, prema riječima talijanskoga ministra, bila je u koliziji s ta- 
lijanskim interesima. Ta luka ,onemogućila bi postojanje autonomne ili ne- 
ovisne albanske države, kršeći tako etničko načelo na kojem se temelji svako 
rješenje"* 

Nade srpske vlade da će njezin zahtjev za teritorijalno proširenje na Jadran 
dobiti potporu u Londonu i Parizu bile su neutemeljene. Britanska vlada, iako 
je isticala određenu naklonost balkanskim saveznicima, nije mogla podupri- 
jeti takav ekspanzionistički zahtjev, koji je bio ne samo nerealan nego i u su- 
protnosti s britanskom istočnom politikom. Čak i francuska vlada, unatoč 
simpatijama koje je imala prema Srbiji, upozorava Beograd od samoga počet- 
ka te diplomatske krize da nipošto ne namjerava ratovati zbog srpske luke na 
Jadranu. Štoviše, sile Antante bile su uvjerene da je Austro-Ugarska zbog toga 
pitanja spremna i zaratiti.“ Rusija je bila jedina sila koja je na početku krize 
bila spremna poduprijeti i opravdati zahtjev Srbije da dobije teritorijalni izlaz 
na jadransku obalu. Međutim, ruska vlada nije naišla na potporu Londona i 
Pariza. Upravo te dvije velike sile vrše snažan pritisak na Sankt Peterburg da 
povuče svoju potporu srpskim zahtjevima, osobito nakon ozbiljne prijetnje 
rata Austro-Ugarske protiv Srbije. Nakon što je kriza poprimila zabrinjavajuće 
razmjere Rusija je bila prisiljena povući se. Srbija je ostala bez ruske potpore, 
čak i bez potpore balkanskih saveznica Grčke i Bugarske, pa je morala odustati 


would suit Austria-Hungary better“ (1sto); No. 192, Sir E. Goschen to Sir Edward Grey, Berlin, 
November 6, 1912; No. 254, Sir E. Goschen to Sir Edward Grey, Berlin, November 8, 1912. 

* TNA-PRO-FO, 424/235, No. 263, Sir Edward Grey to Sir R. Rodd, Foreign Office, Novem- 
ber 8, 1912. 

** TNA-PRO-FO, 424/235, No. 362, Sir Edward Grey to Sir R. Rodd, Foreign Office, Novem- 
ber 12, 1912. 

* TNA-PRO-FO, 424/235, No. 258, Sir Edward Grey to Sir E. Goschen, Foreign Office, No- 
vember 8, 1912. 

** TNA-PRO-FO, 424/235, No. 299, Sir R. Rodd to Sir Edward Grey, Rome, November 9, 
1912. 

od svoje jadranske politike. Vlada Srbije 19. prosinca 1912., trećega dana za- 
sjedanja Londonske konferencije veleposlanika, upućuje velikim silama notu 
u kojoj, među ostalim, stoji: 


»Imajući u vidu položaj Austro-Ugarske, koja je izjavila da neće dopustiti da 
Srbija nasilno drži okupiranu obalu; i želeći živjeti u miru sa njenim susjedom 
— srpska vlada smatra da su uvjeti zreli za rješavanje spornih pitanja. Koristeći 
priliku saziva Konferencije veleposlanika u Londonu, srbijanska vlada želi da 
velikim silama povjeri rješavanje pitanja izlaska Srbije na Jadran preko teritori- 
ja pod njenim suverenitetom. Vlada Srbije poziva velike sile da u ovom slučaju 
uzmu u obzir velike žrtve koje je Srbija dala za osiguranje svoje političke i eko- 
nomske neovisnosti." 


Zapravo će postavljanje modaliteta za prihvatljivo rješenje pitanja trgovač- 
koga izlaza Srbije na Jadran preko željeznice preuzeti na sebe Londonska kon- 
ferencija veleposlanika, ali to će pasti u sjenu mnogo važnijih pitanja s kojima 
će se suočiti veleposlanici velikih sila u Londonu tijekom idućih mjeseci 1913. 
godine. 


U vrijeme jadranske krize srpska vlada intenzivno je razvijala diplomatsku 
propagandu, inzistirajući na tome da Srbija bez teritorijalnoga izlaska na more 
ne može opstati kao država.“ Zahtjev za izlazak na more opravdavala je i činje- 
nicom da je prije mnogo godina bila prisiljena prihvatiti austrijsku okupaciju 
Bosne i Hercegovine, pa sada traži odštetu na albanskom tlu.* Takvu politiku 
srpske vlade Dimitrije Tucović ovako komentira: 


»U slatkom zanosu da drži u svojoj ruci naoružanu celu zemlju, buržoazija je 
u rastočavanju narodne snage otišla preko svih granica mogućnosti i počinila 
najluđe zloupotrebe. Vrhunac tih zloupotreba je pokušaj izlaska na more putem 
zavojevanja Arbanije. Za izlazak na more Srbija je imala dva prirodna pravca. 
Prvi preko Crne Gore za Bar [...] drugi, vardarskom dolinom za Solun, [...] 
saobraćajnom arterijom koja je samom prirodom određena da bude glavni pra- 
vac privredne veze Balkanskoga Poluostrva sa svetom. [...] Namesto da traži 
izlazak na more u ovim prirodnim pravcima, za šta je bilo potrebno biti rešen 
na sistematsku i odlučnu borbu protiv separatističkih težnja, vlada je separati- 
zam uzela za osnovicu ugovora sa saveznicima. Time je buržoazija sama sebi 
zatvorila oba prirodna pravca za izlazak na more. A odričući se njih ona se 
otiskuje da put na more probije kroz arbanske krševe, pravcem koji vodi preko 
oblasti sa kompaktnim tuđim elementom, elementom najveće otporne snage u 
pređašnjoj Evropskoj Turskoj. [...] Bilo da Srbija dobije samo prugu bilo i jedan 


*> TIOIIOBHIR, BopGa 3a Hapo/iHo yjejmuierbe, 103-104. 

* TNA-PRO-FO, 424/235, No. 204, Sir Edward Grey to Sir E. Goschen, Foreign Office, No- 
vember 6, 1912. ,Ihe Servian chargć d'affaires had just come to see me, and had said that this 
access was a matter of life and death to Servia. Nothing was worth anything to her without the 
economic independence for which a port on the Adriatic was essential, and the Servians would 
fight to the end to obtain such a port? ASD-MDAE-DD, A stampa 1, DDC, Serie XXII - Serbia, 
1912 [7], Incaricato Caffari in Belgrado al Ministro degli affari esteri, N. 1243/231, Belgrado, 7 
novembre 1912. 


* AIHGJ, Lidhja II - Probleme Ballkanike, 71. 

širi ili uži pojas zemlje, održavanje arbanaskoga stanovništva u pokornosti bilo 


bi skopčano sa žrtvama za koje bi se dobar trgovac teško odlučio. Što god bi taj 


pojas zemlje bio širi, u toliko bi i žrtve bile veće. 


Ukratko, izlazak Srbije na more preko albanskoga teritorija Tucović je 
okarakterizirao kao politički apsurd (ropstvo albanskoga stanovništva), ali i 
ekonomski apsurd (veći troškovi od samih ekonomskih plodova). George E. 
Williams srpske pretenzije u Albaniji sažima u jednoj rečenici: ,Dok kritizira 
Austro-Ugarsku zbog aneksije Bosne i Hercegovine, [Srbija] bez srama traži 
teritorijalni izlazak na more kroz albanski teritorij.?!" 


Zaključak 


Iz ovoga rada zaključujemo da su projekti o izgradnji transbalkanskih 
željeznica imali formalno ekonomski karakter, ali su suštinski odražava- 
li ambicije velikih sila i mladih balkanskih monarhija da preko svojih želje- 
znica uspostave interesne sfere, čime bi dobile prednosti nakon očekivanoga 
raspada Osmanskoga Carstva. Kao što je pokazano, za gotovo sve predložene 
željezničke projekte velikih sila i balkanskih monarhija planiran je prelazak 
preko albanskih teritorija, a da pritom nitko nije uzeo u obzir mišljenje Alba- 
naca i njihove stvarne potrebe. Između 1908. i 1912. Albanci su bili suočeni s 
jedne strane s antialbanskom vladavinom mladoturaka, a s druge strane s ek- 
spanzionističkim planovima susjednih monarhija, koji su do početka balkan- 
skih ratova testirani upravo preko željezničkih projekata. Stoga nije slučajnost 
što su Albanci s posebnim nepovjerenjem gledali na svaku aktivnost vezanu za 
izgradnju željezničkih pruga koje su namjeravale proći kroz njihovu zemlju. 
Početak balkanskih ratova rezultirao je okupacijom Albanije od Balkanske ali- 
janse, no Austro-Ugarska i Italija, unatoč suparništvu na ovom dijelu Balkana, 
uspjele su 1912. spriječiti teritorijalni izlazak Srbije na albansko primorje, ali 
po cijenu žrtvovanja Kosova i albanskoga dijela Makedonije na Konferenciji 
veleposlanika u Londonu. 


* TVIIOBHR, CaGpana zega, knj. 7, 89-90. 
% Isto. 
1% WILLIAMS, Shqiptarćt, 31. 

SUMMARY 


Diplomatic Disputes regarding the Trans-Balkan Railway Projects 
in the 1900-1912 Period in the Context of the Albanian Question 


This article offers a view from a diplomatic standpoint on the rivalry and 
disputes between the great powers and the newly-established Balkan states re- 
garding the trans-Balkan railway projects in the 1900-1912 period. It is based 
mostly on archival material of a diplomatic provenance. Economic and geo- 
strategic issues have always been closely linked. In the context of the Balkans, 
these issues became more important in the early 20" century, when a clash of 
economic, political, and strategic interests took place between the great powers 
and the new Balkan states. The ideas and projects of building trans-Balkan 
railways were created in the late 19" and early 20" centuries, mostly within 
the frame of Austria- Hungary, Italy, Serbia, Montenegro, Bulgaria, and Greece, 
but the Ottoman Empire and other European powers also became involved in 
the matter. Although these states cited economic interests, the Sublime Porte, 
which was responsible for issuing building concessions, was convinced that 
political and strategic goals stood behind these railway projects, and therefo- 
re hesitated for several years. A diplomatic discourse on the Balkan railways 
developed in the 1906-1912 period, primarily between Austria- Hungary and 
Serbia. However, these projects remained only on paper due to sudden poli- 
tical upheavals in the Balkans in the 1908-1912 period, and particularly due 
to the diplomatic crisis that took place between Austria-Hungary and Serbia, 
related to Serbias attempts to secure access to the Adriatic via the Albanian 
littoral. 


Key words: Austria- Hungary; Balkan railway projects; great powers; Adri- 
atic Sea; Shčngjin; Serbia 

